На основу члана 53 Закона о култури ( „Службени гласник РС“, број 72/09), тачке 2. Одлуке о стицању статуса установе културе од националног значаја („Службени гласник РС“, број 41/13) и члана 37 Статута Града Ниша („Службени лист Града Ниша", број 88/2008), Скупштина Града Ниша, на седници од \_\_\_\_\_\_\_\_\_\_\_\_\_\_ године, донoси

**О Д Л У К У**

**О ИЗМЕНAMA ОДЛУКЕ О ОСНИВАЊУ ГАЛЕРИЈЕ**

**САВРЕМЕНЕ ЛИКОВНЕ УМЕТНОСТИ У НИШУ**

Члан 1.

 У Одлуци о оснивању Галерије савремене ликовне уметности у Нишу („Службени лист Града Ниша", број 2/2011-пречишћен текст), назив Одлуке мења се и гласи:

**„О Д Л У К А**

**О ОСНИВАЊУ ГАЛЕРИЈЕ САВРЕМЕНЕ ЛИКОВНЕ УМЕТНОСТИ**

 **НИШ - УСТАНОВЕ КУЛТУРЕ ОД НАЦИОНАЛНОГ ЗНАЧАЈА“**

Члан 2.

 Члан 2. мења се и гласи:

„Члан 2.

Назив Установе је: Галерија савремене ликовне уметности Ниш - Установа културе од националног значаја .”

Члан 3.

 Члан 6. мења се и гласи:

„Члан 6.

 Градоначелник Града Ниша и Установа закључују уговор о финансирању програма у трајању од једне године.“

Члан 4.

 Члан 19. мења се и гласи:

„Члан 19.

 Установа је у обавези да усагласи статут са овом одлуком у року од 30 дана од дана ступања на снагу ове Одлуке“.

Члан 5.

 Овлашћује се Служба за послове Скупштине Града да сачини и објави пречишћен текст Одлуке о оснивању Галерије савремене ликовне уметности у Нишу.

Члан 6.

 Ова Одлука ступа на снагу осмог дана од дана објављивања у „Службеном листу Града Ниша".

Број:

У Нишу,

**СКУПШТИНА ГРАДА НИША**

 Председник

 Проф. др Миле Илић

***О б р а з л о ж е њ е***

Влада Републике Србије је донела Одлуку о стицању статуса установе културе од националног значаја („Службени гласник РС“, број 41/13), на основу које је Галерија савремене ликовне уметности Ниш стекла статус установе културе од националног значаја.

Тачком 2 ове Одлуке, прописано је да установе културе које су стекле овај статус, сагласно Закону о култури, уз назив установе уносе и ознаку “Установа културе од националног значаја“.

Министарство културе упутило је Галерији савремене ликовне уметности Ниш мишљење број 022-05-2/2013-01 од 09.07.2013. године, у коме се каже да је потребно промену назива установе извршити у оснивачком акту, статуту и печaту установе и одлуку о томе доставити надлежном привредном суду и Републичком заводу за статистику.

У складу са наведеним, извршене су измене у називу и тексту Одлуке у циљу усаглашавања назива Установе са Одлуком о стицању статуса установе културе од националног значаја.

На основу изложеног, предлаже се доношење Одлуке o изменaмa Oдлуке о оснивању Галерије савремене ликовне уметности у Нишу.

 НАЧЕЛНИК

 Јелица Велаја

**ЧЛАНОВИ ОДЛУКЕ КОЈИ СЕ МЕЊАЈУ**

„Члан 2.

 Назив Установе је: "Галерија савремене ликовне уметности Ниш".

Члан 6.

Градоначелник Града Ниша и Галерија савремене ликовне уметности Ниш закључују уговор о финансирању програма у трајању од једне године.

Члан 19.

 Управни одбор Установе донеће статут Установе до 3. марта 2011. године.